Отчет за дейността на НЧ”Светлина-1902г.” с. Шипково за 2017г.

Уважаеми, колежки и колеги! 28.03.2018г.

Скъпи читалищни дейци и самодейци!

Програмата за развитие на читалищната дейност през 2017г. беше съобразена с изискванията на чл.27,ал. 2 от Закона на народните читалища. Програмата цели обединяване на усилията за развитие и утвърждаване на читалището, като важна обществена институция, реализираща културната идентичност на Шипково.

Читалището е единствената културна институция на територията на селото.

Основните цели и задачи на читалището са заложени в Устава, като основна цел е: Развитие и обогатяване на културния живот, социалната и образователна дейност на населението.

Като неправителствена институция читалището се ръководи от нормативните документи регламентирани в Закона за народните читалища, Наредба за опазване на библиотечните фондове и Закона за счетоводството. Спазва всички закони на страната имащи отношение към работата му. Стопанисва и поддържа сградния фонд.

Чрез програмата „Глобални библиотеки” читалището предлага публичен достъп до глобалното информационно общество. Чрез използването на Информационните технологии библиотеката се превърна в ефективен информационен център на местната общност и гостите на курорта.

Библиотеката разполага с богат библиотечен фонд , част от който е морално остарял. Има необходимост от закупуване на нови заглавия, които да спомогнат за задържането на читателския интерес. През 2017г. успяхме да закупим 12 броя нови книги. Библиотечно-информационната дейност е автоматизирана с Библиотечен софтуер за обработка на книги.

Културно – масова дейност : Ще отбележа мероприятията , които проведохме през изтеклата година:

1. На 6 януари 2017г. отбелязахме 169 години от рождението на Христо Ботев – четене на любими стихове и подредена витрина с авторски произведения
2. 19.02. 2017г. – 144 години от обесването на Васил Левски – представихме мултимедийна презентация за живота и делото на апостола пред група ученици
3. 1-ви март – Отпразнувахме деня на самодееца и Баба Марта
4. 3 – март – отбелязахме 139 годишнината от Освобождението на България с поднасяне на цветя пред паметните плочи на загиналите за българската свобода. Вечерта в салона на читалището проведохме празничен концерт с участието на художествените състави.
5. 18 и 19 март – Клуб за народни хора и танци „Катерина” взе участие във Фестивала „Хайдушка софра” гр. Хасково
6. 2 април – Международен ден на детската книга – децата гледаха анимационен филм по приказката „Малката кибритопродавачка” от писателя Ханс Кристиан Андерсен
7. 8 април – спазихме традицията на обичая „Лазаруване „
8. На 15 април Мъжката вокална група участва в службата по случай Великден
9. 24 май – Мултимедийно представяне на филма за делото на Св.Св. Кирил и Методий
10. 27 май – отбелязахме 115 годишнината от създаване на читалищно дело в Шипково с юбилеен концерт и пресъздаване на обичая „Ялова сватба”. Поставихме началото на сбор на село Шипково, който да се провежда всяка година в събота или неделя след Спасовден
11. На 2 юни Клуб „Катерина” участва в Ботеви тържества с. Бели Осъм
12. На 3 юни Клуб „Катерина” участва в Национален фестивал „Любимото ми хорце” в гр. Плевен
13. На 10 юни Клуба за народни хора и танци участва в Празник на грънчаря с. Терзийско
14. 24 юни отново участие на Клуб „Катерина” във Фолклорен празник „Хоро под Стратеш” в гр. Ловеч
15. 23 септември – участие на самодейците в Дефилето на Фестивала на сливата
16. На 11 октомври читалищния служител участва в Работна среща организирана от представители на Областния информационен център
17. 9 ноември - отбелязване 137 години от рождението на писателя Йордан Йовков – подреждане на витрина с авторски книги от библиотечния фонд
18. 25 декември беше проведено Коледуване
19. На 22 декември проведохме Коледен концерт , в който участваха всички художествени състави и Дядо Коледа раздаде подаръци на децата

Това е отчета за нашата едногодишна дейност. Направеното не е малко, но не бива да се примиряваме с това.

Благодаря на всички Вас, които отделяте част от своето време в полза на нашето село и неговите жители.

Убеден съм ,че с такива ентусиазирани самодейци и читалищни деятели светлините на читалище „Светлина” никога няма да угаснат! Благодаря Ви!